# Официален вестник C 39A/26 я

| | ISSN 1977-0855 |
| --- | --- |
| Официален вестник
  на Европейския съюз | C 39A |
| | |
| Издание на български език | Информация и известия | Година 6526 януари 2022 г. |

ISSN 1977-0855

Официален вестник

на Европейския съюз

C 39A

Издание на български език

Информация и известия

Година 6526 януари 2022 г.

---

| Съдържание | Страница |
| --- | --- |
| | V   Становища |
| | АДМИНИСТРАТИВНИ ПРОЦЕДУРИ |
| | Европейска комисия |
| 2022/C 39 A/01 | Обява за свободно работно място за длъжността директор на Европейската фондация за обучение (ETF) (срочно нает служител – степен AD 14) — COM/2022/20071 | 1 |

Съдържание

Страница

V   Становища

АДМИНИСТРАТИВНИ ПРОЦЕДУРИ

Европейска комисия

2022/C 39 A/01

Обява за свободно работно място за длъжността директор на Европейската фондация за обучение (ETF) (срочно нает служител – степен AD 14) — COM/2022/20071

1

---

| BG | |
| --- | --- |

BG

---

V Становища

АДМИНИСТРАТИВНИ ПРОЦЕДУРИ

Европейска комисия

| 26.1.2022 | BG | Официален вестник на Европейския съюз | CA 39/1 |
| --- | --- | --- | --- |

26.1.2022

BG

Официален вестник на Европейския съюз

CA 39/1

---

Обява за свободно работно място за длъжността директор на Европейската фондация за обучение (ETF)

(срочно нает служител – степен AD 14)

COM/2022/20071

(2022/C 39 A/01)

Кои сме ние

Европейската фондация за обучение (ETF) е агенция на Европейския съюз, създадена с Регламент (ЕИО) No 1360/90 на Съвета от 7 май 1990 г., преработен през 2008 г. (1) Тя предоставя информация, съвети и подкрепа за развитието на човешкия капитал на държавите — членки на ЕС, държавите партньори, както и на Европейската комисия, в рамките на външните политики на Съюза.

От 1994 г. ETF е център за експертни познания в развитието и реформата на професионалното образование и обучение в перспективата на ученето през целия живот, като популяризира развитието на човешкия капитал и по този начин насърчава устойчивия растеж и социалното приобщаване. ETF работи предимно в страните кандидатки и съседните държави, Централна Азия и в подкрепа на инициативата ЕС—Африкански съюз.

Специфичните подробности за целите и функциите на ETF са изложени в гореспоменатия регламент, а повече информация може да бъде намерена на уебсайта на ETF: http://etf.europa.eu/.

Седалището на ETF е в Торино, Италия и нейният персонал наброява близо 130 души.

Какво предлагаме

Директорът е законният представител на ETF и лице на фондацията пред обществеността и се отчита пред Управителния съвет. Неговите задължения и отговорности включват:

| — | разработване и постигане на стратегическите цели в областта на отговорностите на ETF и в съответствие с процедурите, установени в регламента; |
| --- | --- |

—

разработване и постигане на стратегическите цели в областта на отговорностите на ETF и в съответствие с процедурите, установени в регламента;

| — | подготовка и изпълнение на годишни и многогодишни работни програми в рамките на стратегията на ETF до 2027 г.; |
| --- | --- |

—

подготовка и изпълнение на годишни и многогодишни работни програми в рамките на стратегията на ETF до 2027 г.;

| — | ежедневно управление на персонала на ETF, включително набиране на служители; |
| --- | --- |

—

ежедневно управление на персонала на ETF, включително набиране на служители;

| — | подготовка и организация на заседанията на Управителния съвет и изпълнение на неговите решения; |
| --- | --- |

—

подготовка и организация на заседанията на Управителния съвет и изпълнение на неговите решения;

| — | изготвяне и изпълнение на бюджета на ETF, като гарантира, че той се управлява ефективно и в съответствие с принципите на доброто финансово управление; |
| --- | --- |

—

изготвяне и изпълнение на бюджета на ETF, като гарантира, че той се управлява ефективно и в съответствие с принципите на доброто финансово управление;

| — | улесняване на сътрудничеството между ETF, европейските институции, държавите членки и други заинтересовани страни; |
| --- | --- |

—

улесняване на сътрудничеството между ETF, европейските институции, държавите членки и други заинтересовани страни;

| — | осъществяване на контакти с обществеността по отношение на всички въпроси в рамките на мисията на ETF. |
| --- | --- |

—

осъществяване на контакти с обществеността по отношение на всички въпроси в рамките на мисията на ETF.

Тези задачи са описани в Регламента за създаване на ETF, по-специално в член 10.

Какви кандидати търсим (критерии за подбор)

Успешният кандидат следва да притежава:

Управленски умения

| — | Доказана способност да ръководи организация, както на стратегическо, така и на управленско равнище, в европейска, мултикултурна и многоезична среда; |
| --- | --- |

—

Доказана способност да ръководи организация, както на стратегическо, така и на управленско равнище, в европейска, мултикултурна и многоезична среда;

| — | отлична способност да изготвя, представя и изпълнява стратегия за ETF, като осигурява успешно изпълнение на мандата на агенцията; |
| --- | --- |

—

отлична способност да изготвя, представя и изпълнява стратегия за ETF, като осигурява успешно изпълнение на мандата на агенцията;

| — | доказан опит в ръководенето и управлението на промените в голяма организация, в контекста на непроменени или намаляващи ресурси; |
| --- | --- |

—

доказан опит в ръководенето и управлението на промените в голяма организация, в контекста на непроменени или намаляващи ресурси;

Специализирани умения и опит

| — | Доказан опит в управлението на финансови и човешки ресурси в национален, европейски и/или международен контекст; |
| --- | --- |

—

Доказан опит в управлението на финансови и човешки ресурси в национален, европейски и/или международен контекст;

| — | познаване на Правилника за длъжностните лица и Финансовия регламент на ЕС и функционирането на институциите на ЕС или опит с подобни правни уредби в рамките на национални или международни организации; |
| --- | --- |

—

познаване на Правилника за длъжностните лица и Финансовия регламент на ЕС и функционирането на институциите на ЕС или опит с подобни правни уредби в рамките на национални или международни организации;

| — | знания и опит във връзка с политиките и международните дейности на ЕС, които са от значение за дейностите на ETF, по-специално във връзка с разработването на политики, и способност за възприемане на цялостен подход по отношение на професионалното образование и обучение, уменията и квалификациите, пазара на труда и/или външните отношения с държавите партньори на ETF (държавите кандидатки, съседните на ЕС държави, Централна Азия) и в контекста на партньорството между ЕС и Африканския съюз; |
| --- | --- |

—

знания и опит във връзка с политиките и международните дейности на ЕС, които са от значение за дейностите на ETF, по-специално във връзка с разработването на политики, и способност за възприемане на цялостен подход по отношение на професионалното образование и обучение, уменията и квалификациите, пазара на труда и/или външните отношения с държавите партньори на ETF (държавите кандидатки, съседните на ЕС държави, Централна Азия) и в контекста на партньорството между ЕС и Африканския съюз;

Лични качества

| — | Способност да комуникира и да си сътрудничи гладко и ефикасно, както и да изгражда добри работни отношения с различни вътрешни и външни заинтересовани страни (европейски, международни, национални и местни органи, международни организации, социални партньори и др.) и да представлява ETF на международни форуми; |
| --- | --- |

—

Способност да комуникира и да си сътрудничи гладко и ефикасно, както и да изгражда добри работни отношения с различни вътрешни и външни заинтересовани страни (европейски, международни, национални и местни органи, международни организации, социални партньори и др.) и да представлява ETF на международни форуми;

| — | отлични междуличностни умения и опит в работата в мрежа. |
| --- | --- |

—

отлични междуличностни умения и опит в работата в мрежа.

Изисквания към кандидатите (изисквания за допустимост)

До етапа на подбор ще бъдат допуснати само кандидатите, които към крайния срок за подаване на кандидатурите отговарят на следните формални изисквания:

| — | Гражданство: кандидатите трябва да са граждани на държава — членка на Европейския съюз. |
| --- | --- |

—

Гражданство: кандидатите трябва да са граждани на държава — членка на Европейския съюз.

| — | Степен или диплома за висше образование: кандидатите трябва да имат:






  — | образователна степен, която съответства на завършено висше образование, удостоверена с диплома, когато нормалната продължителност на висшето образование е 4 или повече години; |
| --- | --- | --- |

—

Степен или диплома за висше образование: кандидатите трябва да имат:

—

образователна степен, която съответства на завършено висше образование, удостоверена с диплома, когато нормалната продължителност на висшето образование е 4 или повече години;

| — | или образователна степен, която съответства на завършено висше образование, удостоверена с диплома, и подходящ професионален опит от най-малко 1 година, когато нормалната продължителност на висшето образование е най-малко 3 години (този едногодишен професионален опит не може да се включва в изисквания по-долу професионален опит, придобит след получаване на дипломата). |
| --- | --- |

—

или образователна степен, която съответства на завършено висше образование, удостоверена с диплома, и подходящ професионален опит от най-малко 1 година, когато нормалната продължителност на висшето образование е най-малко 3 години (този едногодишен професионален опит не може да се включва в изисквания по-долу професионален опит, придобит след получаване на дипломата).

| — | Професионален опит: кандидатите трябва да имат най-малко 15 години професионален опит (2), придобит след получаване на дипломата, на ниво, за което се изискват гореспоменатите квалификации. Поне 5 години от този професионален опит трябва да са в сферата на дейностите на Агенцията. |
| --- | --- |

—

Професионален опит: кандидатите трябва да имат най-малко 15 години професионален опит (2), придобит след получаване на дипломата, на ниво, за което се изискват гореспоменатите квалификации. Поне 5 години от този професионален опит трябва да са в сферата на дейностите на Агенцията.

| — | Управленски опит: най-малко 5 години от следдипломния професионален опит трябва да е придобит на висша ръководна длъжност (3) в област, свързана с обявената длъжност. |
| --- | --- |

—

Управленски опит: най-малко 5 години от следдипломния професионален опит трябва да е придобит на висша ръководна длъжност (3) в област, свързана с обявената длъжност.

| — | Езици: кандидатите трябва да владеят задълбочено един от официалните езици на Европейския съюз (4) и задоволително още един от тези официални езици. Комисиите за подбор ще проверят по време на събеседването(ията) дали кандидатите отговарят на изискването за задоволително владеене на друг официален език на ЕС. Това може да включва провеждане на (част от) събеседването на този друг език. |
| --- | --- |

—

Езици: кандидатите трябва да владеят задълбочено един от официалните езици на Европейския съюз (4) и задоволително още един от тези официални езици. Комисиите за подбор ще проверят по време на събеседването(ията) дали кандидатите отговарят на изискването за задоволително владеене на друг официален език на ЕС. Това може да включва провеждане на (част от) събеседването на този друг език.

| — | Възрастова граница: към крайната дата за кандидатстване кандидатите трябва да могат да завършат целия петгодишен мандат, преди да достигнат пенсионна възраст. За срочно наетите служители на Европейския съюз навършването на пенсионна възраст е определено като края на месеца, през който лицето навършва 66 години (вж. член 47 от Условията за работа на другите служители на Европейския съюз (5)). |
| --- | --- |

—

Възрастова граница: към крайната дата за кандидатстване кандидатите трябва да могат да завършат целия петгодишен мандат, преди да достигнат пенсионна възраст. За срочно наетите служители на Европейския съюз навършването на пенсионна възраст е определено като края на месеца, през който лицето навършва 66 години (вж. член 47 от Условията за работа на другите служители на Европейския съюз (5)).

Подбор и назначаване

Директорът ще бъде назначен от Управителния съвет на ETF въз основа на списък, предоставен от Европейската комисия.

За да изготви този списък с кандидати, Европейската комисия организира подбор съгласно процедурите си за подбор и наемане на служители (вж. също документа относно политиката по отношение на висшите служители (6)).

Като част от процедурата за подбор Европейската комисия сформира комисия за предварителен подбор. Тази комисия анализира всички кандидатури, извършва първоначална проверка на допустимостта и определя кандидатите, чийто профил съответства в най-голяма степен на посочените по-горе критерии за подбор и които може да бъдат поканени на събеседване с нея.

След тези събеседвания комисията за предварителен подбор изготвя своите заключения и предлага списък на кандидатите за следващи събеседвания с Консултативния комитет по назначенията (ККН) към Европейската комисия. Вземайки предвид заключенията на комисията за предварителен подбор, ККН решава кои кандидати да бъдат поканени на събеседване.

Кандидатите, които са поканени на събеседване с ККН, участват в целодневно оценяване за ръководни кадри по модела „център за оценяване“, което се извършва от външни консултанти по наемане на персонал. С оглед на резултатите от събеседването и доклада от центъра за оценяване ККН ще изготви списък с кандидати, които счита за подходящи да изпълняват длъжността директор на ETF.

С кандидатите от списъка на ККН ще бъде проведено събеседване с члена или членовете на Комисията, отговарящи за генералната дирекция, която отговаря за отношенията с Агенцията (7).

След тези събеседвания Европейската комисия ще състави списък с поне трима от най-подходящите кандидати, който ще бъде представен на членовете на Управителния съвет. Управителният съвет може да реши да проведе събеседване с кандидатите преди да назначи директора измежду включените в списъка на Комисията кандидати. Включването в списъка на най-подходящите кандидати не е гаранция за назначение.

В съответствие с член 10 от Регламент (ЕО) No 1339/2008 за създаване на Европейската фондация за обучение (ETF) избраният от Управителния съвет кандидат се поканва да направи изявление пред компетентния/те комитет/и на Европейския парламент и да отговори на въпросите, поставени от неговите/техните членове.

Равни възможности

Европейската комисия и ETF прилагат политика на равни възможности и недискриминация в съответствие с член 1г от Правилника за персонала (8).

Условия за работа

Заплатата и условията за работа са определени в Условията за работа на другите служители.

Избраният кандидат ще бъде назначен от Центъра като срочно нает служител със степен AD 14 (9). В зависимост от продължителността на предходния си професионален опит той ще бъде назначен в стъпка 1 или стъпка 2 на тази степен.

Изпълнителният директор ще бъде назначен за първоначален мандат от 5 години с възможно удължаване за максимален срок от 3 години в съответствие с Регламента за създаване на агенцията, приложим към момента на назначаването.

На кандидатите се обръща внимание, че съгласно Условията за работа на другите служители всички нови служители трябва да преминат успешно изпитателен срок от девет месеца.

Мястото на работа е град Торино, Италия, където се намира седалището на ETF.

Независимост и декларация на интереси

Преди да встъпи в длъжност, от директора ще се изиска да декларира ангажимента си да действа независимо в полза на обществения интерес и да декларира всички интереси, които биха могли да се разглеждат като накърняващи независимостта му.

Процедура за кандидатстване

Преди да подадете кандидатурата си, трябва внимателно да проверите дали отговаряте на всички изисквания за допустимост („Изисквания към кандидатите“), и по-специално на изискванията относно вида диплома, професионалния опит на високо равнище и езиковите умения. Неизпълнението на което и да е от изискванията за допустимост води до автоматично изключване от процедурата за подбор.

Ако желаете да кандидатствате, трябва да се регистрирате в интернет на следния уебсайт и да следвате указанията относно различните етапи на процедурата:

https://ec.europa.eu/dgs/human-resources/seniormanagementvacancies/

Трябва да имате валиден адрес на електронна поща. Този адрес ще бъде използван за потвърждаване на Вашата регистрация и за поддържане на връзка с Вас на различните етапи на процедурата. Поради това следва да уведомявате Европейската комисия за всяка промяна на Вашия адрес на електронна поща.

За да попълните своята кандидатура, трябва да качите автобиографията си във формат PDF, за предпочитане като използвате формата за автобиография „Европас“ (10), и да попълните онлайн мотивационно писмо (максимум 8 000 знака). Вашата автобиография и мотивационното Ви писмо могат да бъдат подадени на който и да е от официалните езици на Европейския съюз.

След като приключите онлайн регистрацията си, ще получите електронно писмо с потвърждение, че кандидатурата Ви е регистрирана. Ако не получите електронно писмо с потвърждение, Вашата кандидатура не е регистрирана!

Моля, обърнете внимание, че не е възможно да следите развитието на своята кандидатура онлайн. Европейската комисия ще се свърже директно с Вас относно състоянието на Вашата кандидатура.

За повече информация и/или при евентуални технически проблеми моля, изпратете електронно писмо на адрес: HR-MANAGEMENT-ONLINE@ec.europa.eu

Краен срок

Крайният срок за регистрация е 23 февруари 2022 г. в 12,00 ч. на обяд брюкселско време, след което регистрацията повече няма да бъде възможна.

Ваша е отговорността да попълните онлайн регистрацията си в срок. Настоятелно Ви съветваме да не изчаквате до последните дни, за да кандидатствате — натоварен интернет трафик или проблем с интернет връзката могат да доведат до прекъсване на онлайн регистрацията, преди да сте я завършили, поради което ще се наложи да повторите целия процес отначало. След изтичане на срока за регистрация повече няма да можете да въвеждате данни. Закъснели регистрации няма да бъдат приемани.

Важна информация за кандидатите

На кандидатите се напомня, че работата на различните комисии за подбор е поверителна. На кандидатите и на всяко друго лице, действащо от тяхно име, се забранява да осъществяват пряк или непряк контакт с членове на тези комисии. Всички запитвания трябва да бъдат адресирани до секретариата на съответната комисия.

Защита на личните данни

Комисията гарантира, че личните данни на кандидатите ще бъдат обработени според разпоредбите на Регламент (ЕС) 2018/1725 на Европейския парламент и на Съвета (11). Това се отнася по-специално до поверителността и сигурността на тези данни.

---

(1)  Регламент (ЕО) No 1339/2008 на Европейския парламент и на Съвета от 16 декември 2008 г. за създаване на Европейска фондация за обучение (преработена версия) (ОВ L 354, 31.12.2008 г. стр. 82).

(2)  Професионалният опит се взема под внимание само ако представлява действителни трудови отношения, които се определят като действително полагане на труд срещу заплащане като служител (на всякакъв вид договор) или доставчик на услуга. Професионалните дейности на непълно работно време се изчисляват пропорционално въз основа на удостоверения процент изработени часове на пълно работно време. Отпуск по майчинство/родителски отпуск/отпуск за осиновяване се взема предвид, ако е по трудов договор. Докторантурите се приравняват на професионален опит дори когато са неплатени, но за период от максимум три години, при условие че докторантурата е успешно завършена. Даден период може да се зачита само веднъж.

(3)  В автобиографията си кандидатите следва ясно да посочат за всички години, през които са придобили управленски опит: 1) наименование и задачи на заеманите управленски длъжности; 2) броя на подчинените служители; 3) размера на управлявания бюджет; 4) броя на йерархичните нива над и под длъжността, която са заемали; и 5) броя на длъжностите на същото ниво.

(4)  https://eur-lex.europa.eu/legal-content/BG/TXT/?uri=CELEX%3A01958R0001-20130701

(5)  https://eur-lex.europa.eu/legal-content/bg/TXT/?uri=CELEX%3A01962R0031-20140701

(6)  https://ec.europa.eu/info/sites/info/files/compilation-of-the-senior-official-policy-at-the-european-commission_en.pdf (съществува само на английски език).

(7)  Освен ако съответният член на Комисията е делегирал тази задача в съответствие с решенията на Комисията от 5 декември 2007 г. (PV(2007) 1811) и от 30 септември 2020 г. (PV(2020) 2351).

(8)  https://eur-lex.europa.eu/legal-content/BG/TXT/?uri=CELEX%3A01962R0031-20140701

(9)  Корекционният коефициент, приложим към възнагражденията и пенсиите на длъжностните лица и другите служители на Европейския съюз за ETF, е определен на 95 %, считано от 1 юли 2021 г. Този коефициент подлежи на годишно преразглеждане.

(10)  Можете да намерите информация как да създадете Вашата автобиография във формат „Европас“ онлайн на: https://europa.eu/europass/en/create-europass-cv

(11)  Регламент (ЕС) 2018/1725 на Европейския парламент и на Съвета от 23 октомври 2018 г. относно защитата на физическите лица във връзка с обработването на лични данни от институциите, органите, службите и агенциите на Съюза и относно свободното движение на такива данни и за отмяна на Регламент (ЕО) No 45/2001 и Решение No 1247/2002/ЕО (ОВ L 295, 21.11.2018 г., стр. 39).

---